სერჟ გენსბური

სერჟ გენსბური () (დ. 2 აპრილი,   1928 — გ. 2 მარტი,  1991) — ფრანგი მუსიკოსი, მომღერალი, სიმღერების ავტორი, მწერალი, კინორეჟისორი და მსახიობი.

სიცოცხლის მანძილზე გენსბური ფრანგული პოპის მთავარ ფიგურად ითვლებოდა. იგი ცნობილი იყო პროვოკაციული და სკანდალური ნამუშევრებით, რაც საფრანგეთში საყოველთაო მითქმა-მოთქმასა და საზოგადოებრივი აზრის გაყოფას იწვევდა. გენსბური ჟანრობრივად მრავალფეროვანი შემოქმედებით გამოირჩეოდა, მისი მუსიკა მოიცავდა ჯაზს, შანსონს, yé-yé-ს, ისევე, როგორც როკს, ფანკს, რეგსა და ელექტრონიკას. მუდმივად ცვალებადი მუსიკალური სტილი და ინდივიდუალიზმი კონკრეტული კატეგორიისადმი მის მიკუთვნებას შეუძლებელს ხდიდა, თუმცა მისი მემკვიდრეობა დღემდე მტკიცედაა შენარჩუნებული და ხშირად მას მსოფლიოში ერთ-ერთ ყველაზე გავლენიან პოპ-მუსიკოსად მიიჩნევენ. 

გენსბურის ლირიკებში ხშირად გვხვდება სიტყვათა თამაში, იუმორისტური, პროვოკაციული, სექსუალური, სატირული და სუბვერისული დეტალებით, აგრეთვე სოფისტიკური რიტმები, მონდეგრინი, ონომატოპეა,  სპუნერიზმი, დისფემიზმი და კალამბური. გენსბურმა 550 მეტი სიმღერა დაწერა, რომელთა სხვადასხვა არტისტების მიერ ჩაწერილი მრავალი ქავერ-ვერსია არსებობს. 1991 წელს, გულის შეტევით გარდაცვალების შემდეგ, გენსბურის მუსიკამ საფრანგეთში ცნობადობის უმაღლეს საფეხურს მიაღწია. ინგლისურენოვან სამყაროში მან აღიარება გაერთიანებული სამეფოს და აშშ-ის ჩარტებში სიმღერების „Je t'aime... moi non plus“ და „Bonnie and Clyde“ მოხვედრით მოიპოვა.

რესურსები ინტერნეტში




სქოლიო

კატეგორია:ფრანგი მუსიკოსები
კატეგორია:ფრანგი მომღერლები
კატეგორია:ფრანგი მსახიობები
კატეგორია:ევროვიზიის გამარჯვებულები
კატეგორია:ფრანგი კინორეჟისორები
კატეგორია:ფრანგულენოვანი კინორეჟისორები
კატეგორია:ჯაზ-მომღერლები
კატეგორია:ფრანგი სიმღერების ავტორები
კატეგორია:ფრანგი მწერლები
კატეგორია:ფრანგი პიანისტები
კატეგორია:ფრანგი პოეტები
კატეგორია:ფრანგი გიტარისტები
კატეგორია:ფრანგი პოპ-მომღერლები
კატეგორია:ებრაელი პოეტები
კატეგორია:ებრაელი მომღერლები
კატეგორია:Mercury Records-ის შემსრულებლები
კატეგორია:Universal Records-ის შემსრულებლები
კატეგორია:მსახიობები ანბანის მიხედვით